
DECIZIE nr. 5/5                                                                                                                                                                                                        
[bookmark: _GoBack]                                                                                                                         din …...09.2026  
Cu privire la acordarea scutirii de la plata taxei de piață 
pentru anul 2026 Î.M. „Regia Apă Șoldănești”
    În temeiul prevederilor art. 14 alin. (2) lit. a) din Legea nr. 436/2006 privind administrația publică locală, art. 296 alin. (2) din Codul Fiscal al Republicii Moldova nr. 1163/1997, luând în considerare demersul Î.M. „Regia Apă Șoldănești” nr. 28 din 23.04.2026, semnat de administra-torul insolvabilității, dl Vasiliev Ruslan, prin care se solicită facilități fiscale din cauza nefun-cționării pieței la capacitate optimă și necesității stringente de reamenajare a amplasamentului, având în vedere avizul Primarului orașului Șoldănești și avizul comisiei consultative de specialitate pentru economie, buget și finanțe, în scopul susținerii producătorilor agricoli locali și modernizării infrastructurii comerciale din oraș, Consiliul Orășenesc Șoldănești 
                                                                           DECIDE:
1. Se aprobă acordarea scutirii totale de la plata taxei de piață pentru anul de gestiune 2026 către Î.M. „Regia Apă Șoldănești”, în calitate de gestionar al pieței agricole din orașul Șoldănești, în sumă totală de 63.100 lei.
2. Î.M. „Regia Apă Șoldănești” (administrator al insolvabilității – dl Vasiliev Ruslan) va redirecționa integral mijloacele financiare eliberate prin prezenta scutire, în sumă de 63.100 lei, pentru finanțarea lucrărilor de amenajare, curățare, nivelare, pietruire și delimitare a locurilor de comerț pe terenul pieței agricole.
3. Î.M. „Regia Apă Șoldănești” va prezenta Primăriei orașului Șoldănești, până la data de 31 decembrie 2026, un raport detaliat însoțit de documente justificative (facturi, acte de recepție a lucrărilor) privind utilizarea conform destinației a sumei de 63.100 lei.
4. Primăria orașului Șoldănești, prin intermediul serviciului contabil și al perceptorului fiscal, va opera modificările corespunzătoare în evidența fiscală locală și va monitoriza executarea lucrărilor de reabilitare a pieței.
5. Secretarul Consiliului Orășenesc Șoldănești va asigura comunicarea prezentei decizii către:
· Î.M. „Regia Apă Șoldănești”;
· Primarul orașului Șoldănești;
· Serviciul contabilitate și colectare a taxelor locale al Primăriei;
· Direcția Deservire Fiscală Rezina (Serviciul Fiscal de Stat).
6. Controlul asupra executării deciziei se pune în sarcina Comisiei comisiei consultative de specialitate „Activități economico-financiare, agricultură, industrie și comerț”.                                                                                                                                              

